Legal Document

Category: 333

Text:
62. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.7397 της 10/24 Μαΐου 1957 Περί χρησιμοποιήσεως και μικροτέρων διαστάσεων σφραγίδων δια την ακύρωσιν των ενσήμων ταινιών φορολογίας καπνού. Έχοντες υπ’ όψει: 1)Τας διατάξεις του άρθρ. 12 του Κ.Ν.Φ. Καπνού και του άρθρ. 3 παρ. 4 του Α.Ν. 207/1945. 2)Το άρθρ. 56 παρ. 1 του από 7/10 Φεβρ. 1915 Β.Δ/τος «περί εκτελέσεως του Νόμ. 522». 3)Σχετικήν αίτησιν ενδιαφερομένων Καπνοβιομηχανιών. 4.Την υπ’ αριθ. 320/18.4.57 έκθεσιν του Επιθεωρητού Καπνού Κ. Κριάρη, αποφασίζομεν: Αι Καπνοβιομηχανίαι αι διαθέτουσαι ειδικάς ταινιαστικάς μηχανάς, δια την επί των κυτίων των παρ’ αυτών παραγομένων σιγαρέττων επικόλλησιν των οικείων ενσήμων φορολογικών ταινιών και την ακύρωσιν τούτων, δύνανται να χρησιμοποιώσιν εφεξής και τας κατωτέρω περιγραφομένας σφραγίδας, μικροτέρου του εν χρήσει μεγέθους, αι οποίαι θα προσαρμόζωνται εις τας κατ’ ιδίαν ταινιαστικάς και σφραγιστικάς μηχανάς των, ως εξαρτήματα τούτων, αποκλειομένης της χρησιμοποιήσεώς των δια χειρός. Αι εν λόγω σφραγίδες, εξ ελαστικού ή μετάλλου, θα έχωσι διάμετρον αι μεν στρογγύλαι 24 χιλιοστών του μέτρου, αι δε ωοειδείς μεγίστων μεν 32 χιλιοστών, ελαχίστων δε 16 χιλιοστών. Αι διαστάσεις των διαγωνίων των ρομβοειδών ορίζονται εις 36Χ20 χιλιοστά. Αι ενδείξεις των ως άνω σφραγίδων μειούμεναι αναλόγως, θα είναι όμοιοι, προς τας τοιαύτας των εν χρήσει σφραγίδων. Η κατασκευή των ανωτέρω σφραγίδων θα ανατίθεται εκάστοτε εις ανεγνωρισμένους σφραγιδοποιούς, ημεδαπούς ή αλλοδαπούς, μερίμνη και δαπάναις της ενδιαφερομένης Καπνοβιομηχανίας, μετ’ έγκρισιν του οικείου Εφόρου Καπνού, ανακοινουμένην εις την αρμοδίαν Υπηρεσίαν του Υπουργείου Οικονομικών. Η ακύρωσις των οικείων ενσήμων ταινιών δια των εν λόγω σφραγίδων, θα λαμβάνη χώραν κατά τα εν παρ. 5 του άρθρ. 2 του από 2/21 Δεκ. 1954 Β.Δ/τος (Φ.Ε.Κ. 307/54, τεύχος Α΄) καθοριζόμενα, επιτρεπομένης όμως εν προκειμένω της επιθέσεως των σφραγίδων και επί του τμήματος της ταινίας του επικεκολλημένου εις την άνω περιφέρειαν του κυτίου. Η ισχύς της παρούσης άρχεται μετά δέκα πέντε ημέρας από της δημοσιεύσεώς της εις την Εφημερίδα της Κυβερνήσεως. Σελ. 320,24(β) Τεύχος 698-Σελ. 140